ร้านกระเพาะปลาร้านนี้เป็นร้านรถเข็นแผงลอยอยู่ในซอยสุขุมวิท 38 ตรงจ้ามซอยทองหล่อ สามารถนั่งรถไฟฟ้าทองหล่อได้ ร้านอยู่ต้นๆ ซอยทางซ้ายมือถ้าหันหน้าเข้าซอย ติดร้านข้าวมันไก่ ใครขับรถมาร้านนี้ต้องไปหาที่จอดข้างทางเอา ซึ่งถ้ามาก่อนสี่ทุ่มสามารถจอดข้างทางได้ฝั่งเดียวทำให้หาที่จอดรถได้ยากนิดนึงค่ะ ร้านแถวนี้มีชาวต่างชาติเดินผ่านไปผ่านมาอยูาตลอด เมนูอาหารเป็นกระเพาะปลา กับกระเพาะปลาผัดแห้ง กระเพาะปลามีเนื้อไก่ไม่ค่อยเยอะเท่าไหร่ แต่ให้เนื้อกระเพาะปลาเยอะดีค่ะ แนะนำให้สั่งกระเพาะปลาผัดแห้ง ผัดได้อร่อยมาก ราคาประมาณ 80 - 100 บาทค่ะ